
[bookmark: TextBodyBegin]Европейският парламент,
–	като взе предвид член 314 от Договора за функционирането на Европейския съюз,
–	като взе предвид член 106а от Договора за създаване на Европейската общност за атомна енергия,
–	като взе предвид Регламент (ЕС, Евратом) 2024/2509 на Европейския парламент и на Съвета от 23 септември 2024 г. относно финансовите правила, приложими за общия бюджет на Съюза[footnoteRef:1], и по-специално член 44 от него, [1:  	OВ L, 2024/2509, 26.9.2024 г., http://data.europa.eu/eli/reg/2024/2509/oj.] 

–	като взе предвид общия бюджет на Европейския съюз за финансовата 2024 година, приет окончателно на 22 ноември 2023 г.[footnoteRef:2], [2:  	OВ L, 2024/207, 22.2.2024 г., ELI: http://data.europa.eu/eli/budget/2024/207/oj.] 

–	като взе предвид Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021 – 2027[footnoteRef:3], [3:  	ОВ L 433 I, 22.12.2020 г., стр. 11, ELI: http://data.europa.eu/eli/reg/2020/2093/oj.] 

–	като взе предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси[footnoteRef:4], [4:  	ОВ L 433 I, 22.12.2020 г., стр. 28, ELI: http://data.europa.eu/eli/agree_interinstit/2020/1222/oj] 

–	като взе предвид Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом[footnoteRef:5], [5:  	OВ L 424, 15.12.2020 г., стр. 1, ELI: http://data.europa.eu/eli/dec/2020/2053/oj.] 

–	като взе предвид проект на коригиращ бюджет № 5/2024, приет от Комисията на 10 октомври 2024 г. (COM(2024)0650),
–	като взе предвид позицията относно проект на коригиращ бюджет № 5/2024, приета от Съвета на 5 ноември 2024 г. и предадена на Европейския парламент на 12 ноември 2024 г. (14477/2024 – C10-0186/2024),
–	като взе предвид членове 96 и 98 от своя Правилник за дейността,
–	като взе предвид доклада на комисията по бюджети (A10-0017/2024),
А.	като има предвид, че целта на проект на коригиращ бюджет № 5/2024 е да се направят корекции на разходите, по-специално по отношение на бюджетните кредити за плащания, и да се актуализират приходите за бюджета на Съюза;
Б.	като има предвид, че по отношение на разходите проект на коригиращ бюджет № 5/2024 включва нетно увеличение в размер на 44,5 милиона евро бюджетни кредити за поети задължения и 2,95 милиона евро бюджетни кредити за плащания; като има предвид, че поради липсата на наличен марж по функции 2б, 5 и 7 на многогодишната финансова рамка (МФР) се предлага да бъдат мобилизирани още 7,2 милиона евро от Инструмента за гъвкавост и да бъдат използвани допълнителни 68,5 милиона евро от раздел а) на Единния инструмент за маржовете;
В.	като има предвид, че в приходната част проект на коригиращ бюджет № 5/2024 включва в бюджета за 2024 г. платените до октомври 2024 г. окончателни глоби и санкции на обща стойност 2,82 милиарда евро, което означава, че за посрещане на нуждите от плащания са необходими допълнителни вноски на база БНД в размер на 139,9 милиона евро;
Г.	като има предвид, че с проект на коригиращ бюджет № 5/2024 се въвеждат също така нови бюджетни редове за приходите и разходите за механизма за сътрудничество по заемите за Украйна, по линия на който ще се предоставя подкрепа чрез заеми, обслужвани и изплащани от бъдещи потоци от приходи от блокирани руски държавни активи;
1.	отбелязва проект на коригиращ бюджет № 5/2024 във вида, в който е представен от Комисията;
2.	приветства нарасналите нужди от плащания за Европейския фонд за регионално развитие (ЕФРР), съчетани с тези за общата селскостопанска политика в глобалния трансфер (DEC 11/24), като знак, че изпълнението на програмите набира скорост след тревожно бавен старт през периода 2021 – 2027 г.; 
3.	отбелязва със задоволство, че промените в правилата, въведени от платформата за стратегически технологии за Европа (STEP) – с извънредно предварително финансиране и доброволно съфинансиране в размер на 100% – оказаха положително въздействие върху изпълнението на ЕФРР, което означава, че държавите членки изразходват средства за целите на STEP; освен това счита, че увеличените плащания през 2024 г. следва да спомогнат за облекчаване на натиска върху плащанията между 2025 и 2027 г.;
4.	отбелязва, че увеличените нужди от плащания се покриват почти изцяло чрез приходи от глоби и санкции, по-специално глобата в областта на конкуренцията в размер на 2,4 милиарда евро, наложена на Google за нарушения на антитръстовите правила;
5.	отново изтъква необходимостта от дългосрочни устойчиви приходи за бюджета на Съюза, който през последните години беше подложен на силен натиск, за да се реагира на различни кризи; поради това изразява съжаление относно липсата на напредък в Съвета по реформата на системата на собствените ресурси в съответствие с пътната карта в междуинституционалното споразумение; припомня своята позиция в подкрепа на изменените предложения на Комисията и настоятелно призовава Съвета и държавите членки бързо да приемат тези предложения с цел увеличаване на собствените ресурси, с които разполага бюджетът на Съюза; припомня дългогодишната си позиция, че глобите и таксите следва да се използват като допълнителни приходи за бюджета на Съюза;
6.	приветства включването на бюджетни редове за приходите и разходите за механизма за сътрудничество по заемите за Украйна; подчертава значението на устойчивата финансова подкрепа за Украйна в контекст, в който финансирането по линия на механизма за Украйна и съществуващите договорености за макрофинансовата помощ (МФП) не отговаря на нуждите; 
7.	припомня, че допълнителните заеми за МФП ще бъдат обезпечени от маржа на бюджета, и отново призовава Комисията да предостави на бюджетния орган подробности относно сумирането на пасивите към маржа в зависимост от операциите по получаване и отпускане на заеми; очаква Комисията да предостави на Парламента и на Съвета цялата необходима информация съгласно своето изявление, приложено към Регламент (ЕС) 2024/2773 на Европейския парламент и на Съвета[footnoteRef:6]; [6:  	Регламент (ЕС) 2024/2773 на Европейския парламент и на Съвета от 24 октомври 2024 г. за създаване на механизъм за сътрудничество по заемите за Украйна и за предоставяне на извънредна макрофинансова помощ на Украйна (ОВ L, 2024/2773, 28.10.2024 г., ELI: http://data.europa.eu/eli/reg/2024/2773/oj). ] 

8.	отбелязва по-високата от предвидената в бюджета корекция на заплатите за 2024 г., която оказва въздействие както върху възнагражденията, така и върху пенсиите, като по-високият от прогнозирания брой на новите пенсионери през 2024 г. увеличава още повече разходите за пенсии; приветства факта, че почти всички допълнителни разходи във всички институции са покрити чрез вътрешни преразпределения и че поради това прибягването до Единния инструмент за маржовете е ограничено;
9.	подчертава, че корекцията на заплатите засяга и децентрализираните агенции, които се борят с инфлация, надвишаваща дефлатора от 2%, с който се увеличават годишните им бюджети, и имат особен характер, доколкото разходите за персонал и оперативните разходи представляват голяма част от техните разходи; приветства факта, че при агенциите, които не са могли да намерят ресурсите чрез преразпределения, вноската на Съюза се увеличава с 1,7%; отново заявява, че настоящото третиране на бюджетите на децентрализираните агенции изисква допълнителен размисъл като част от подготовката на Комисията за МФР за периода след 2027 г.;
10.	отбелязва увеличението на бюджетните кредити за Агенцията на Европейския съюз за оперативното управление на широкомащабни информационни системи в пространството на свобода, сигурност и правосъдие (eu-LISA) с цел покриване на нарастващите разходи, макар че е загрижен за съответното намаление на бюджетните кредити за Агенцията на Европейския съюз в областта на убежището (EUAA); приветства факта, че EUAA беше подсилена в рамките на междинното преразглеждане на МФР, за да ѝ се даде възможност да изпълнява нови задачи по отношение на прилагането на Пакта за миграцията и убежището; призовава Комисията да работи в тясно сътрудничество с двете агенции, за да гарантира, че те са подготвени да изпълняват задачите си изцяло и да усвояват отпуснатите им допълнителни бюджетни кредити;
11.	приветства допълнителните бюджетни кредити за Агенцията на ЕС за обучение в областта на правоприлагането (CEPOL) през 2024 г. след кибератаката срещу Агенцията през юни 2024 г.; настоява, че е необходимо да се извлекат поуки и да се предостави допълнителна техническа подкрепа на други агенции и институции от Службата за киберсигурност за институциите, органите, службите и агенциите на ЕС (CERT-EU) с оглед на голямата заплаха за киберсигурността и за да се гарантира, че друга атака не застрашава никоя агенция или институция на Съюза; 
12.	подчертава значението на новосъздадения Орган за борба с изпирането на пари в преразгледаната рамка за борба с изпирането на пари на равнището на Съюза; поради това изразява дълбока загриженост относно забавянията в етапа на създаване, по-специално по отношение на набирането на персонал; 
13.	приветства факта, че с вече влезлия в сила преработен Финансов регламент е възможно в бюджета да се включат отрицателни приходи за изплащането на компенсаторни лихви по изгубени съдебни дела; отбелязва, че понастоящем Комисията определя точния размер на тези лихви, и призовава Комисията да предостави тази информация на бюджетния орган възможно най-скоро през 2025 г.; 
14.	одобрява позицията на Съвета относно проект на коригиращ бюджет № 5/2024;
15.	възлага на своя председател да обяви, че коригиращ бюджет № 5/2024 е окончателно приет, както и да осигури неговото публикуване в Официален вестник на Европейския съюз;
16.	възлага на своя председател да предаде настоящата резолюция съответно на Съвета и на Комисията, както и на националните парламенти.

